CELEX: 62021TN0072
Language: sl
Date: 2021-02-03 00:00:00
Title: Zadeva T-72/21: Tožba, vložena 3. februarja 2021 – Bowden in Young/Europol

22.3.2021   
            
            
               SL
            
            
               Uradni list Evropske unije
            
            
               C 98/33
            
         
      Tožba, vložena 3. februarja 2021 – Bowden in Young/Europol
      (Zadeva T-72/21)
      (2021/C 98/38)
      Jezik postopka: francoščina
      
         Stranke
      
      
         Tožeči stranki: Ian James Bowden (Haag, Nizozemska) in Janey Young (Haag) (zastopnik: N. de Montigny, odvetnik)
      
         Tožena stranka: Agencija Evropske unije za sodelovanje na področju preprečevanja, odkrivanja in preiskovanja kaznivih dejanj (Europol)
      
         Predlog
      
      Tožeči stranki Splošnemu sodišču predlagata, naj:
      
                  —
               
               
                  razglasi za nični posamični odločbi z dne 30. marca 2020, s katerima se tožečima strankama ne dovoli izjema v zvezi s pogojem državljanstva iz člena 12(2)(a) Pogojev za zaposlitev drugih uslužbencev Evropske unije (PZDU), zaradi česar jima pogodbi o zaposlitvi na podlagi člena 47 PZDU prenehata z odpovednim rokom, ki začne teči „po koncu prehodnega obdobja“, kar je v skladu s sporazumom o izstopu 31. decembra 2020;
               
            
                  —
               
               
                  toženi stranki naloži plačilo stroškov.
               
            
         Tožbeni razlogi in bistvene trditve
      
      Tožeči stranki v utemeljitev tožbe navajata šest tožbenih razlogov.
      
                  1.
               
               
                  Prvi tožbeni razlog: nezakonitost postopka in uporabljenih meril, napačna uporaba prava in napačna razlaga, nepreglednost, nejasnost, pomanjkanje pravne varnosti in predvidljivosti, nespoštovanje obveznosti dobrega upravljanja v okviru postopka v zvezi z izjemo.
               
            
                  2.
               
               
                  Drugi tožbeni razlog: kršitev legitimnih pričakovanj, neobstoj posamične in podrobne preučitve spisa, sprejemanje samovoljnih odločitev, izkrivljanje postopka in neobstoj obrazložitve.
               
            
                  3.
               
               
                  Tretji tožbeni razlog: kršitev dolžnosti skrbnega ravnanja.
               
            
                  4.
               
               
                  Četrti tožbeni razlog: kršitev pravice do izjave na učinkovit način.
               
            
                  5.
               
               
                  Peti tožbeni razlog: kršitev načel enakega obravnavanja in prepovedi diskriminacije.
               
            
                  6.
               
               
                  Šesti tožbeni razlog: očitna napaka pri presoji.